钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

角之正弦〈六七五○五〉与乙丁线算，得四一二九。次以甲乙丁大三角形求均度，先得己乙丙角。〈引数之馀未满半周〉以加丙乙丁角，得己乙丁角四十九度二十二分，其馀角〈甲丁两角〉总而半之，得六十五度一十九分。查切线二一七五八二为三率，以乙

八七一为二率，算得第四率切线二○○三二○。其
弧六十三度二十八分一十七秒，以减前六十五度
一十九分，馀一度五十分四十三秒，为所求太阴均
度，与列表合。

今以两所得均度求实会时，查图视均度，或以加于
平行度，或以减于平行度，即见太阴距对处若干，或
过之或不及，则以其相距之度分化为时刻，依前法
或加或减，于中会时刻，必近于实会时刻。

如前推壬申三月月食，其会时太阳之平行在实行
后，则以均度加于平行，得实行。太阴之平行在实行
前，则以均度减实行。又以二实行相较，见太阴视正
相对。不及者三度二十七分三十八秒，化为二十七
刻三分四十五秒。以加前中会算外，得实会在戌正
二刻二分一十八秒。

复求实会时

日月之两实行，变动不居，非一圆形能尽其理几何？
家欲径测径推，无法可得。故须先用平行，以渐推其
实行，顾又非一推可遽合也。盖初用之引数，其所指
者，《中会》之引数，非《实会》之引数，则其加减度所推实
时，特近于实时，非正实时也。法宜更求中《实会》之间
日月自行度分，依加减时法，或加或减，于前之平自
行，乃得次引数。求其均度。复查二曜实相距度，化为
时刻，或加或减于中会时刻，乃得正实时刻。若三推
之终，所得时刻分秒，不异于次，得即《合天》无疑矣。
假如前得差二十七刻三分四十五秒，其间太阳复
平行一十六分四十七秒，以加初平行，得一宫一十
二度五十一分三十三秒，减其最高。〈最高不动即用前数〉得自
行一十宫，六度四十八分一十七秒馀弧。〈至满周〉五十
三度一十一分四十二秒，半之而求切线，得五○○
七○为三率，以全数加不同心差为一率，相减为二
率，算得四率，四六六○五。其弧一度三十六分三十
四秒，为太阳次均度也。

太阴中实会之距时间，〈即前二十七刻有奇〉复平行三度二十
七分二十八秒，以加前经度，总得经度七宫一十六
度二分二十四秒，为本轮居本圈之处，而本轮此时